《喜晤肥乡查梅史明府》
宋代·杨炳

夙晤方三拜，骚坛契盛名。墨痕分竹劲，诗味耐茶清。

嗟我倦行役，中途求友生。萍踪猝相遇，不负此邮程。

作者简介：泉州晋江人，字若晦，号鯈溪居士。孝宗淳熙二年进士。累官左司谏，尝论治赃吏当自大吏始。太学生杨宏中等六人因指责朝政受罚，炳上书辨其冤，忤怒韩侂胄，被诬结党为奸，出知泉州。以宝谟阁直学士奉祠。卒年八十一。有《易说》、《礼记解》、《西掖稿》、《谏垣存稿》等。